Շիրակում ռեյտինգային ընտրակարգով բազմաթիվ թեկնածուներ կառաջադրի «Հայկական վերածնունդ»՝ նախկին «Օրինաց երկիր» կուսակցությունը: Այս կուսակցության մարզային կառույցի ղեկավար, ԱԺ պատգամավոր Հովհաննես Մարգարյանը նույնպես Շիրակի մարզում կառաջադրվի ռեյտինգային ընտրակարգով: Վերջինս էլ մեզ հետ զրույցում ասաց, որ իրենց կուսակցությունը մարզում ռեյտինգային ընտրակարգով առաջադրելու է իրենց տարածքային կառույցների ղեկավարներին: Ի դեպ, կարծիք կար, թե ՀՎԿ-ն այս մարզում կարող է առաջադրել նաեւ Գյումրիի նախկին քաղաքապետ Վարդան Ղուկասյանի փեսային՝ Ավետիս Առաքելյանին: Հովհաննես Մարգարյանը, սակայն, մեզ հետ զրույցում ասաց, որ կուսակցությունը նման հարց դեռ չի քննարկել: Ըստ Մարգարյանի, Շիրակի մարզի պատգամավորական թեկնածուների ցանկը եւ խորհրդարանական ընտրություններին վերաբերող բոլոր հարցերը, ամենայն հավանականությամբ, կհստակեցվեն կուսակցության առաջիկա համագումարի արդյունքում եւ համագումարից հետո: